es gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl es gl gl gl es gl gl gl es gl gl de en sv fr de de gl gl gl gl gl gl gl es gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Méndez Ferrín, Premio Nacional de Literatura
Sábado, 01 de outubro de 2022
O xurado galardoou tamén a Díaz-Fierros na categoría de Pensamento e Cultura Científica, e a remodelación urbana de Pontevedra na de Patrimonio Cultural.
Díaz-Fierros: "Antes a ciencia era a 'ciencia do pobo', agora está cada vez máis afastada da sociedade"
Tags: díaz-fierros méndez ferrín pontevedra premios nacionais de cultura
Ferrín narrador, Ferrín poeta, Ferrín voz crítica e insubornábel. O xurado dos Premios Nacionais de Cultura decidiu que o autor de Celanova, candidato ao Nóbel de Literatura, Premio da Crítica e membro da RAG, merece o Premio Nacional de Literatura. Como queira que esta é a primeira vez que se entregan os galardóns, e que o outorgado a Ferrín homenaxea cincuenta anos de produción, pódese entender que a cultura galega o condecora deste xeito como o seu máis importante autor vivo. Heriberto Bens recibe, pois, o recoñecemento de Tagen Ata.
O xurado destacou que Ferrín protagonizou o cambio de rumbo estético das nosas letras nas décadas dos sesenta e os setenta, e valorou igualmente o forte compromiso político da súa obra narrativa (O crepúsculo e as formigas, Bretaña Esmeraldina, Arraianos...) e poética, dende o seminal Con Pólvora e Marnolias até as súas obras máis recentes Era na selva de Esm e Contra Maquieiro.
Dáse a circunstancia de que hai unhas semanas Méndez Ferrín criticou publicamente, nun artigo no Faro de Vigo, algúns aspectos da organización dos Premios Nacionais de Cultura, dos que dicía "amosan a mentalidade colonizada de que falamos pesia ao inequívoco adxectivo de Nacionais". En concreto, o autor esixía que se crease un galardón para cada xénero literario, como de feito sucede nos premios estatais de cultura entregados polo Ministerio, e que se equiparase a contía económica dos galegos (15 mil euros cada un) cos españois (20 mil en cada categoría).
Díaz-Fierros e a remodelación urbana de Pontevedra
Este mércores anunciáronse igualmente outros dous premiados nos Premios Nacionais de Cultura. O edafólogo Francisco Díaz-Fierros foi galardonado na categoría de Pensamento e Cultura Científica, destacando "a súa capacidade para colocar na axenda da cultura galega a cultura científica" e saber unir a investigación con problemáticas actuais da sociedade galega, como o medio ambiente.
Recoñeceuse tamén o traballo realizado na remodelación urbana de Pontevedra, Premio de Patrimonio Cultural. O xurado destacou o enfoque global do proxecto, que logrou "mudar a situación do casco histórico e colocalo no centro da vida social e económica".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Xosé Luís Méndez Ferrín, nunha conferencia en Montevideo
Unha imaxe da zona vella de Pontevedra
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto